Air cleaner removes the virus from the air and surfaces. Full page ad in national newspaper in Denmark.
FaktatjekRasmus Kerrn-JespersenAndreas SøndergaardNikolaj Rodkjær Kristensen | 22. marts 2020 kl. 16:44 |  \n\n\n\n\n\n\n\n\n\n\n Print, Det danske firma Air-Tech reklamerer med, at deres luftrenser fjerner\xa0coronavirus\xa0fra luft og overflader, men firmaet kan ikke dokumentere påstanden,\xa0og flere forskere er meget skeptiske over for budskabet, der fredag fyldte en helside i Politiken., Bemærk: Denne artikel blev udgivet for over en måned siden, , , , , , , "Dansk produkt (luftrenseren MAC500s, red.) fjerner coronavirus fra luft og overflader.", Kilde: Reklame fra den danske virksomhed\xa0Air-Tech i helsidesannonce i dagbladet Politiken 20. marts 2020., , , , Luftrenseren kan i teorien godt dræbe virusser med sit UV-lys, men flere forskere stiller sig skeptiske over for, om produktet i praksis vil kunne fjerne den nye coronavirus\xa0fra luft og overflader, og om det i sidste ende kan være med til at reducere smittespredningen.\xa0Producenten oplyser da også, at han ikke kan dokumentere, at luftrenseren rent faktisk virker på den nye coronavirus, som lande verden over lige nu forsøger at bekæmpe., , Kan man forestille sig et mere efterspurgt produkt i disse coronatider end en lille maskine, der renser luft og overflader for coronavirus? Det lyder næsten for godt til at være sandt. Derfor har mange Politiken-læsere fredag nok også dvælet lidt ekstra ved en af avisens sider., I annoncetillægget Sundhed og Helse lover det danske firma Air-Tech over en helsides reklame nemlig, at lige deres luftrenser –\xa0med navnet MAC500s –\xa0kan forhindre den nye coronavirus i at brede sig. Firmaet, der hører hjemme i Rudkøbing, sælger luftrensere., Under overskriften “Dansk produkt fjerner coronavirus fra luft og overflader” oplister den artikellignende annonce i Politiken flere meget gode grunde til at skynde sig at få fingrene i luftrenseren:, “Kan rense indeklima for vira.”, “Kan forebygge og formindske smitten.”, Det hele foregår endda uden kemikalier, men kun ved brug af ultraviolet lys, forsikrer annoncen., På sociale medier hagler kritikken ned over både annoncen og Politiken. Og det kan der være gode grunde til., Flere danske forskere stiller sig stærkt tvivlende over for, at man effektivt kan fjerne coronavirus ved brug af den lille luftrenser. Og TjekDet har spurgt producenten om dokumentationen for, at produktet kan være den gyldne løsning til at fjerne den nye coronavirus fra indendørs overflader og luft., Politiken beklager at have bragt annoncen., , , , , Luftrenseren MAC500s "renser indeklimaet ved hjælp af en særlig lampe, der laver ultraviolet lys”, kan man læse i annoncen. Og det er faktisk rigtig nok, at ultraviolet lys er hård kost for en virus., “Normalt virker UV-lys på både virus og bakterier. Det slår dem simpelthen ihjel," siger Torben Sigsgaard, der er professor ved Institut for Folkesundhed på Aarhus Universitet, hvor han især arbejder med astma, allergi, indeklima og lungesygdomme., Men selvom luftrenseren rent faktisk kan dræbe en luftbåren virus, betyder det ikke nødvendigvis, at den kan fjerne coronavirus fra luft og overflader, som annoncen hævder., "Selvom det muligvis kan virke i teorien, er min vurdering, at apparatet ikke vil være i stand til at forebygge spredning af coronasmitte," lyder vurderingen fra Torben Sigsgaard. Han har ikke haft mulighed for at undersøge produktet eller teste, hvor effektivt det er, men der skal en større maskine til, hvis det skal batte noget., "Hvis man forestiller sig, at der er et højt smittetryk der, hvor man bruger den, så skal man jo have al luften igennem luftrenseren hele tiden,” siger han., , Heller ikke Allan Randrup Thomsen, der er professor i virologi på Københavns Universitet, har stor tiltro til MAC500s., "Det kan godt være, deres luftrenser er meget effektiv – det har jeg ikke ekspertisen til at bedømme – men i relation til corona har det minimal betydning. Infektionen er primært dråbebåren, så det er små dråber, der falder til jorden inden for 1-3 meter. Der er derfor ikke tale om, at virus svæver rundt i luften i længere tid som for eksempel ved mæslinger," skriver han i en mail til TjekDet., I nogle af Aarhus Universitets renrumslaboratorier, hvor luften skal være fuldstændig ren, bruger man faktisk UV-lys til at dræbe mikroorganismer i luften, fortæller Torben Sigsgaard. Men det er “ret store anlæg”, og disse suppleres med en løbende rengøring af overflader., Så inden man farer af sted for at investere i MAC500s for at undgå at smitte kollegaer eller venner og familie, bør man lige slå koldt vand i blodet., "Jeg tror, dette er at give falske forhåbninger," lyder vurderingen fra Torben Sigsgaard., Også ifølge Christian Wejse, der er lektor i infektionssygdomme og folkesundhed på Aarhus Universitet og afdelingslæge på Aarhus Universitetshospital, virker det i princippet mod smittespredning at rense luften. Det gør man også på hospitalet., ”På de stuer, hvor vi har covid-19-patienter indlagt, er der et negativt tryk, altså vi suger luft ud af stuerne, fordi det nedsætter smittespredning. Så som overordnet princip er det fornuftigt med god ventilation,” siger han., , Men selvom hospitalet bruger luftrensning til at nedsætte smittespredning, kan princippet ikke uden videre overføres til private hjem. Hospitalernes ventilationssystemer kræver et omfattende maskineri, og man vil ikke kunne etablere noget, der tilnærmelsesvis minder om, derhjemme, lyder der fra Christian Wejse., Coronavirus smitter ved kontakt, og når man går op og ned ad hinanden i køkkenet, hjælper det ikke meget, at der står en luftrenser i rugbrødsstørrelse ovre i hjørnet., ”Hvis du har en coronainficeret person i husstanden, vil du jo ikke under nogen omstændigheder forlade dig på at have et godt ventilationsanlæg. Der ville du isolere vedkommende, gerne på en anden matrikel, men ellers i et rum for sig selv,” siger Christian Wejse., Den måde, som MAC500s angiveligt skulle fungere på, giver han heller ikke meget for., ”Det kan godt være, det hjælper en lille smule, hvis en UV-lampe tager livet af nogle få coronavirus i nogle aerosoler (luftbårne vanddråber, red.), der passerer forbi,” siger han., ”Men det har næppe nogen særlig effekt.”, Da TjekDet spørger Marlene Olsen, direktøren i Air-Tech, om hun kan dokumentere, at MAC500s fjerner corona fra luft og overflader, henviser hun os til Jimco A/S., Det er producenten af luftrenseren, som Air-Tech sælger. Både Air-Tech ApS\xa0og Jimco A/S har dog ifølge deres hjemmesider og Det Centrale Virksomhedsregister (CVR) hjemme på samme adresse i Rudkøbing – men har hver sin direktør., Direktør i Jimco A/S Jimmy Kjølby Larsen står fuldstændig på mål for, at MAC500s fjerner coronavirus fra luft og overflader., Men i samme åndedrag siger han også, at han ikke kan dokumentere, at produktet virker på den nye coronavirus, der siden har fået det tekniske navn sars-cov-2, og som er årsag til, mennesker verden over får sygdommen covid-19., “Det kan vi så ikke vide med 100 procents sikkerhed, fordi vi ikke kan få evidensen, men jeg ved, den bliver slået ihjel,” siger Jimmy K. Larsen\xa0om den nye coronavirus, sars-cov-2., Han vil ikke svare på, om ordlyden i annoncen kan forstås, som om der er tale om sars-cov-2, når det er den virus, der netop nu raser i Danmark og store dele af verden. Men han understreger, at sars-cov-2 ikke er nævnt i annoncen – kun den brede betegnelse coronavirus, der dækker over flere typer af virus., , , , , I øvrigt giver Jimmy Kjølby Larsen ikke meget for forskernes kritik af annoncen., “Deres kritik skyldes, at de ikke kender produktet. De har ikke talt med mig,” siger han., Da TjekDet spørger Jimmy Kjølby Larsen, hvordan han kan dokumentere, at "MAC500s fjerner coronavirus fra luft og overflader", modtager vi fem filer på mail., To af de fremsendte dokumenter\xa0er brochurer for MAC500s. Altså materiale, der er produceret af firmaet selv for at sælge produktet. Et tredje dokument er et diplom fra modtagelsen af en EU-pris i 1999. Dokumentet hylder virksomheden for at have udviklet en luftrenser, der kan fjerne lugt og skidt fra luften, men der er ikke tale om videnskabelig dokumentation, slår Dorthe Grosen fast., Hun er\xa0afdelingslæge på Børneafdelingen på Odense Universitetshospital og klinisk lektor på SDU, hvor hun underviser medicinstuderende i at lave forskning på sundhedsområdet. Og så har hun gennemgået den dokumentation, vi har modtaget fra producenten af luftrenseren., Tilbage er der to dokumenter, der umiddelbart ser ud til rent faktisk at omtale studier., Det første, der er en laboratorieundersøgelse, tester, hvordan det går med mængden af bakterier og svampe i et lukket rum i løbet af 48 timer, når der står en luftrenser og kører. Studiet, der er lavet for 17 år siden, konkluderer, at mængden falder i løbet af de to døgn, men det dokumenterer ikke, at luftrenseren virker –\xa0og da slet ikke til at slå coronavirus ihjel., "Det her beviser ikke, at det virker. Det, jeg har set, viser, at, ja, mængden af bakterier og svampe bliver mindre over tid i det her rum. Det er det maksimale, man kan få ud af det studie. Det siger intet om, at luftrenseren slår den nye coronavirus ihjel. Det siger intet om, at der er mindre smitte. Og det siger intet om, om vi kunne få samme effekt blot ved at åbne vinduerne," siger Dorthe Grosen., , Det andet studie er offentliggjort\xa0i det videnskabelige tidsskrift The Lancet i 2003.\xa0Studiet tester, hvad rensning af luften betyder for antallet af øvre luftvejsinfektioner i et kontorlandskab. I undersøgelsen sammenlignes to perioder – en med og en uden luftrenser. Studiet er oven i købet lavet sådan, at de ansatte i kontorerne ikke ved, om luftrenseren er tændt eller ej., Her er altså tale om et studie af bedre kvalitet, men det duer alligevel ikke som dokumentation for, at en luftrenser\xa0fjerner coronavirus. Det skyldes, dels at artiklen ikke beskriver, hvilket system der er brugt til at rense luften –\xa0og dels at studiet, som er fra 2003, ikke tager højde for, hvordan den nuværende coronavirus opfører sig. Endelig nævner studiet slet ikke specifikt\xa0MAC500s, altså det produkt, der omtales i avisannoncen., "Artiklen dokumenterer, at man kan reducere antallet af øvre luftvejsinfektioner med det system, som de tester i undersøgelsen, men vi kender ikke systemet og ved ikke, hvor stort det er. Og vi ved ikke, om det virker konkret i forhold til ny coronavirus.", Efter at have gennemgået dokumentationen for, at luftrenseren –\xa0angiveligt –\xa0skulle fjerne coronavirus fra luft og overflader, kalder Dorthe Grosen annoncen for "plattenslageri"., "Jeg bliver ked af overskriften (på annoncen, red.). Det er jo helt vanvittigt. Det får jo folk til at spæne ud for at købe den, men der er ingen dokumentation for, at den virker," siger hun., Da TjekDet spørger Jimmy K. Larsen, hvor i de fem fremsendte dokumenter det dokumenteres, at "MAC500s fjerner coronavirus fra luft og overflader", får vi intet svar., Politiken beklager, at de bragte annoncen og vil nu sende pengene retur til annoncøren., I bringer en helsidesannonce for en luftrenser, der angiveligt kan fjerne coronavirus fra luft og overflader. Bør I bringe sådan en annonce i den nuværende situation?, "Nej, vi burde ikke have bragt den," siger Politikens annoncedirektør, Thomas Larsen, til TjekDet., Der sidder en masse sårbare mennesker derude, der er bange og vil klynge sig til ethvert håb, de kan få øje på. I trykker alligevel den her annonce., "Ja, det er meget problematisk. Jeg har allerede beklaget (på Twitter, red.). I avisen på mandag trykker vi en beklagelse over, at vi har bragt den.", Hvad gør I med de penge, I har fået for annoncen?, "Vi sender pengene retur til annoncøren.", Politikens chefredaktør, Christian Jensen, beklager også. På Twitter kalder han annoncen en\xa0"dybt beklagelig fejl"\xa0og lover at bringe en undskyldning i avisen mandag., Den opmærksomhed, der har været omkring annoncen, får nu Forbrugerombudsmanden til at se nærmere på den, fortæller Andreas Weidemann, der er kontorchef hos Forbrugerombudsmanden., Han vil ikke gå ind i en konkret vurdering af annoncen på nuværende tidspunkt, men oplyser, at Forbrugerombudsmanden vil se nærmere på den, fordi den spiller på sundhed, og fordi de nu er blevet gjort opmærksom på annoncens eksistens., “Man må ikke sige noget, der er forkert, vildlede eller udelade vigtige oplysninger. Det skal passe og være korrekt, og det er et krav, at man kan dokumentere sine påstande,” siger Andreas Weidemann., Når annoncer retter sig mod folks sundhed, er det ekstra vigtigt, at deres indhold er korrekt., “Vi vil generelt betragte det som en grov overtrædelse, hvis der er forkerte eller udokumenterede påstande i en annonce, som er rettet mod sundhed og helbred. Det rammer folk i en udsat situation. Det er noget, vi ser på med ekstra alvor,” siger Andreas Weidemann., Annoncens overskrift lyder “Dansk produkt fjerner coronavirus fra luft og overflader”. Om det betyder, at luftrenseren fjerner al coronavirus eller blot noget af den, fremgår ikke klart. Derfor tager forbrugerombudsmanden – og i sidste ende potentielt domstolene – udgangspunkt i, hvordan den gennemsnitlige forbruger vil forstå budskabet., “Får man indtryk af, at produktet gør en bestemt ting, er det den forståelse, som virksomheden efterfølgende skal kunne dokumentere. Hvad annoncens budskab er, og om virksomhedens dokumentation er tilstrækkelig, er i sidste ende op til domstolen, hvis Forbrugerombudsmanden ender med at køre en sag,” siger Andreas Weidemann., , Må covid-19-patienter tage ibuprofen mod smerter og feber?, , The New York Times\xa0finder\xa0fejlagtigt frem til\xa0“firdobling”\xa0i\xa0racistiske\xa0hadforbrydelser\xa0i Danmark., Der er ting, Pia Kjærsgaard (DF) og jeg selv ikke forstår, fordi vi har den farve, vi har, siger Pernille Skipper (Ø). Udtalelsen kunne sandsynligvis få Pernille Skipper dømt for racisme, hvis ikke hun var folketingsmedlem, siger Lars Boje Mathiesen (NB)., Veganerpartiet\xa0påstår, at Danmark har verdens højeste dødelighed blandt pattegrise.\xa0Men\xa0den udlægning er der ikke dokumentation for, mener to forskere., 19. juni satte svindlere alle sejl til og nærmest bombarderede danske facebookbrugere med en artikel, der stik imod sandheden hævder, at skuespilleren Mads Mikkelsen anbefaler bitcoin-investeringer som "smuthul til velstand"., Prestigious United States media The New York Times erroneously calculated a ‘quadrupling’ of racist hate crimes in Denmark and invented a far-right affiliation of one of the suspects in a sickening murder., En advarsel til kæledyrsejere spreder sig\xa0lige nu\xa0på\xa0sociale\xa0medier\xa0om\xa0en\xa0hundelufter, der\xa0på en gåtur\xa0har\xa0fundet\xa0giftige\xa0pølsestykker.\xa0Advarslen fortæller bare ikke, at pølsestykkerne blev fundet for\xa0over to år\xa0siden i Sverige., Personen\xa0bag videoen har fundet resterne af en årtier gammel nedlagt\xa0losseplads\xa0og hævder nu, at Århus Kommune bortskaffer affald ved at stuve det ind under en vej., Der er heller ikke grund til at bekymre sig for hjortelusen, som\xa0netmedier\xa0fejlagtigt kalder en flyvende flåt., Populært facebookopslag taget helt fejl af, hvad der rent faktisk står i studierne., Adskillige virksomheder får deres navn misbrugt af svindlere, der gennem falske konkurrencer og tilbud forsøger at udnytte underholdningsbranchens genåbning efter coronanedlukningen. Legoland i Billund er seneste offer for fupmagernes forsøg på at snyde godtroende danskere., På sociale medier cirkulerer et billede af en forslået kvinde, der skulle være gennembanket af George Floyd.\xa0Men opslaget savner både\xa0nuancer\xa0og begår en kæmpe brøler., Adskillige facebookbrugere advarer lige nu mod voicemail-svindel fra et britisk nummer. Uanset om man kan koble det britiske nummer til telefonsvindel, er metoden bag reel, og ekspert kalder den for "ulækker"., Facebook- og twitterbrugere i massevis deler statistikker, der viser fordelingen af drab i USA baseret på race. Men tallene stemmer langt fra med officielle tal, og forskere kalder statistikkerne for lodret forkerte., En spøjs\xa0artikel om en ældre mand, der angiveligt har fået en fyreseddel fra den amerikanske supermarkedskæde Walmart blot to timer, efter\xa0han var ansat, spreder sig på sociale medier.\xa0Han fyrede angiveligt en grov joke af om en kunde, men historien er med al sandsynlighed ren fiktion., Politiet underdriver antallet af Black Lives Matter-demonstranter i København, hævder talsperson for bevægelsen Bwalya Sørensen. Men hun sætter sandsynligvis selv antallet af demonstranter alt for højt, viser ekspertanalyser., I en facebookkonkurrence, som filmgiganten Disney tilsyneladende står bag, udloves 200 gratis konti til den kommende streamingtjeneste Disney+. Men opslaget er det rene fup, der intet har med Disney at gøre, og svindlerne bag er blot ude efter godtroende danskeres penge., Efter godt tre år under Mandag Morgens ejerskab bliver Danmarks eneste internationalt certificerede faktatjeksite, TjekDet.dk, nu omdannet til en forening og aktiviteterne udvidet., KOMMENTAR: Aldrig tidligere er Danmark blevet så voldsomt invaderet af international desinformation som under coronapandemien. Oplysningskampagner er ikke nok til at imødegå det vrøvl, folk deler på de sociale platforme., Et\xa0portrætmaleri\xa0af Obama spreder sig på sociale medier,\xa0som en kritik af\xa0at Trump angiveligt nægter at hænge det op\xa0i Det Hvide Hus.\xa0Men\xa0det er slet ikke det maleri af Obama, der skal hænges op i Det Hvide\xa0Hus., Rejsebegrænsningerne mellem Danmark og Sverige debatteres heftigt for tiden, og adskillige både danske og svenske politikere påstår, at smittetrykket for\xa0covid-19 er lavere i Skåne end i\xa0Region Hovedstaden. Men\xa0det er der ikke noget, der tyder på, vurderer flere forskere., Debattør Mary\xa0Consolata\xa0Namagambe\xa0vil have udlændingeministeren til at ændre,\xa0hvad hun mener,\xa0er et\xa0racistisk spørgsmål i indfødsretsprøven. Men spørgsmålet, som debattøren har set sig vred på, stammer slet ikke fra prøven., To forskellige videobidder af episoden, hvor en tankvogn kører mod demonstranter i den amerikanske by Minneapolis, fortæller vidt forskellige historier., Covid-19 er først og fremmest en kredsløbssygdom og kan kureres uden intensivindlæggelser og brug af respiratorer,\xa0påstår\xa0et\xa0opslag, der har floreret i flere europæiske lande., Er du alene og oplever symptomer på et hjerteanfald, skal du hoste kraftigt, kan man læse i et yderst delt\xa0kædebrev. Men det er noget sludder, siger\xa0professor.\xa0Hvis du har symptomer på et\xa0hjerteanfald,\xa0skal\xa0du ikke hoste,\xa0men\xa0bruge tiden på at få hjælp., Billeder af barnebrude toner frem på sociale medier i\xa0opslag, der\xa0udtrykker støtte\xa0til\xa0Inger Støjberg\xa0(V)\xa0i\xa0striden\xa0om adskillelsen af\xa0unge\xa0asylpar. I flere tilfælde\xa0er billederne\xa0dog\xa0taget ud af kontekst., I takt med at samfundet lukker op igen, er adskillige falske konkurrencer og tilbud fyldt med optimisme dukket op på nettet. Danske virksomheder på stribe må ufrivilligt lægge navn til fupnumrene., De danske biografer har nu fået lov til at slå dørene op. Og det fejrer de åbenbart på livet løs med konkurrencer om gratis billetter eller næste uhørte rabatter. Men selv om biografgængerne måske nok synes, der er noget at fejre, så er der en god grund til at se sig for., Flere sociale medier og videotjenester forsøger løbende at fjerne en video\xa0med et interview med den amerikanske virolog Judy Mikovits. Det sker med den begrundelse, at videoen spreder falske påstande om\xa0coronavirussen. Nu turnerer videoen også med danske undertekster., Se flere artikler », Det leverede er beskyttet af dansk lov om ophavsret. Abonnenten må printe en kopi til eget brug. Derudover må hel eller delvis kopiering, anden gengivelse eller videreanvendelse af materialet - herunder elektronisk videredistribution via email - kun ske efter forudgående aftale med Mandag Morgen, Klik her, , TJEKDET.DK BRIEF, Få en email med det ugentlige overblik over vores faktatjek i vores nyhedsbrev TjekDet Brief., Vi udsender hver uge en oversigt over de seneste dages artikler fra TjekDet. Og når en aktuel begivenhed gør det relevant at tippe dig om et faktatjek hurtigere, så gør vi også det.

	Stor reklame i dansk avis: Luftrenser fjerner coronavirus fra luft og overflader - TjekDet - leveret af Mandag Morgen







